projecte-aina/catalan_government_crawling huggingface dataset:
La sessió prèvia de mediació obligatòria ja és una realitat a Catalunya.
El Parlament ha aprovat per unanimitat la llei de modificació del llibre segon del Codi civil de Catalunya, en relació amb l'establiment de l'obligatorietat de la sessió prèvia sobre mediació en determinats conflictes familiars.
La nova llei introdueix, d'una banda, l'obligatorietat de sotmetre's a mediació amb anterioritat a la presentació d'accions judicials, quan s'hagi pactat expressament, i, de l'altra, obre la porta que, un cop iniciat el procés judicial, l'autoritat judicial pugui derivar les parts a una sessió prèvia sobre mediació de caràcter, també, obligatori.
La llei estableix, així mateix, que la manca d'assistència no justificada a la sessió prèvia obligatòria no està sotmesa a la confidencialitat i ha d'ésser comunicada a l'autoritat judicial.
La modificació del Codi civil de Catalunya aprovada obre, a més, el ventall, i té presents no tan sols la mediació, sinó també els ADR en conjunt.
En aquest sentit, preveu que els cònjuges puguin incloure al conveni regulador pactes de submissió a mediació i a altres mecanismes alternatius de resolució de conflictes.
L'objectiu de la norma aprovada és fomentar la mediació –especialment en l'àmbit dels conflictes familiars que afecten els menors d'edat, atenent el seu interès superior– tot establint l'obligatorietat d'una sessió prèvia sobre mediació que eviti que la manca d'informació i el desconeixement d'aquest mitjà de resolució alternatiu de conflictes inclini preferentment les parts i els professionals a recórrer a la via litigiosa.
La nova norma, d'altra banda, modifica també la Llei 15/2009, de mediació en l'àmbit del dret privat i explicita que la sessió prèvia sobre mediació –el cost de la qual assumeix el Departament de Justícia– té caràcter obligatori en els supòsits legalment previstos i que la manca d'assistència no justificada a la sessió no està sotmesa a la confidencialitat i ha d'ésser comunicada a l'autoritat judicial.
Alhora, reforça el compliment de la funció deontològica dels col·legis professionals de la mediació respecte dels col·legiats que l'exerceixen, tot afegint-hi la funció de vetllar perquè el conjunt de col·legiats compleixin l'obligació d'informar els seus clients sobre la mediació.
La llei també amplia l'objecte del Centre de Mediació, que ara s'estén no únicament a promoure i administrar la mediació, sinó també a la promoció i l'administració d'altres mètodes alternatius de resolució de conflictes (ADR); finalment, canvia la denominació Centre de Mediació de Dret Privat de Catalunya per la de Centre de Mediació de Catalunya, denominació més clara i ajustada a les funcions atribuïdes al Departament de Justícia i al mateix Centre, i més coherent amb el fet que la mediació i els altres mètodes anàlegs es fan servir, o es poden fer servir, en tots els àmbits, i també en qualsevol dels ordres jurisdiccionals.
Les recerques prioritzades estudien les relacions de la diversitat religiosa i l'espiritualitat en l'àmbit laboral, la cultura climàtica i les famílies amb infants amb necessitats pal·liatives
La convocatòria RELIG 2018 convocada mitjançant la Resolució JUS/2984/2018 ha rebut nou propostes.
Mitjançant les convocatòries RELIG, que es gestionen en col·laboració amb l'Agència de Gestió d'Ajuts Universitaris i de Recerca (AGAUR), la Direcció General d'Afers Religiosos dona suport a projectes de recerca amb la finalitat d'obtenir resultats científics i propostes d'intervenció aplicables en l'àmbit de la gestió de la diversitat religiosa.
Un cop realitzades les dues fases d'avaluació d'acord amb l'Ordre esmentada, la concessió dels ajuts s'ha tramitat en règim de concurrència competitiva i mitjançant una proposta de resolució provisional de la sub-directora general d'Afers Religiosos en data 14 de juny de 2019.
Aquests ajuts es proposen de donar suport a tres projectes que versen sobre els temes següents: "Detecció d'actuacions per millorar la gestió de la diversitat religiosa en l'àmbit laboral català"; "Participen les comunitats religioses presents a Catalunya en la cultura climàtica?", i "Anàlisi de l'espiritualitat, religiositat o filosofia de vida dels pares i mares d'infants amb necessitats pal·liatives a Catalunya".
Aquesta és la cinquena convocatòria d'ajuts a la recerca RELIG, exemple del compromís d'Afers Religiosos amb el foment de la innovació i la seva aplicació en l'àmbit religiós amb criteris de gestió pública de qualitat.
Aquests ajuts han permès donar suport a la gestió pública amb criteris de qualitat, i que han permès donar suport des del 2014 a un total de 32 projectes distribuïts territorialment per tot Catalunya entre centres públics i privats del sistema universitari català.
La Direcció General d'Afers Religiosos promou la innovació i la recerca en matèria de diversitat religiosa amb la voluntat de contribuir a la millora del coneixement de la cultura religiosa en la societat catalana i d'impulsar el diàleg interreligiós com a eina per fomentar la convivència i la tolerància.
Ja es poden fer les inscripcions per a l'oferta formativa bàsica del segon semestre de 2019 d'Afers Religiosos per al personal al servei de les administracions públiques
El Curs sobre la diversitat religiosa a Catalunya.
Conceptes i criteris d'aplicació és una formació de 20 hores de durada que incorpora un nivell d'avaluació de l'aprenentatge i l'oferta d'activitats complementàries amb la visita a centres de culte de les diferents confessions religioses presents a Catalunya.
Els treballadors de les administracions locals i de la Generalitat de Catalunya poden inscriure's a les edicions programades per al segon semestre de 2019 a través del web de formació:
Com a novetat destacable, durant el mes de setembre la Direcció General d'Afers Religiosos organitzarà, en col·laboració amb el Servei d'Ocupació de Catalunya, una edició d'aquest curs adreçat al personal que presta els seus serveis a les oficines de treball de la Generalitat de Catalunya.
Amb aquestes tres edicions programades, se n'hauran fet setanta des de l'octubre de 2013
La consellera de Justícia, Ester Capella, ha inaugurat la trenta-cinquena edició del congrés internacional de sociologia de la religió que se celebra aquesta setmana a Barcelona
Els grups de recerca ISOR i GRECS i la Direcció General d'Afers Religiosos, amb la col·laboració de nombroses persones i entitats, organitzen el trenta-cinquè congrés de la International Society for the Sociology of Religion amb tres seus principals: el Centre de Cultura Contemporània de Barcelona acull les sessions plenàries i l'assemblea general, el campus Raval de la Universitat de Barcelona acull les sessions ordinàries, mentre que a l'Institut d'Estudis Catalans s'hi celebren algunes sessions extraordiànies.
El congrés es va inaugurar el dimarts 9 de juliol al CCCB, amb el debat Fronteres borroses: la religió en la intersecció entre política, espiritualitat i cultura.
A continuació van prendre la paraula Alberto López Bergados (Comitè científic), Mar Griera (Comitè local), Veronique Atglas (secretària de l'ISSR), Javier Lafuente (vice-rector de la UAB), Francesc Xavier Roigé (vici-rector de la UB) i Ester Capella, consellera de Justícia.
Capella va afirmar que la lliure pràctica religiosa és un dret humà fonamental i, en conseqüència, "l'obligació dels poders públics és fer-la efectiva".
La sessió principal s'escaurà dijous, a càrrec del president de la ISSR.
Jörg Stolz, de la Universitat de Lausana abordarà les macro-teories de la secularització al segle XXI: idees, evidències empíriques i problemes.
Al llarg de quatre dies el voltant de 500 experts en sociologia de la religió debatran sobre tota mena de qüestions teòriques, metodològiques i empíriques al voltant de l'estudi del fenomen religiós.
A més d'estudis locals, sobresurten molts temes emergents com la relació de la religió amb la bioètica, participació política i governança de la diversitat, gènere, drets humans, lideratges i migracions.
La International Society for the Sociology of Religion, és una organització internacional destinada a l'estudi científic de les religions i de la seva transformació en les societats contemporànies.
Va ser fundada el 1948 i cada dos anys celebra un congrés a partir de la qual es publica un número específic a la revista científica Social Compass.
Té més de 500 membres de països de tot el món, des de persones amb un llarg recorregut acadèmic en aquest camp fins a nous investigadors.
Al voltant de 500 sociòlegs de la religió d'arreu del món es reuneixen durant quatre dies a Barcelona
Es destinaran 190.000 euros a subvencionar activitats realitzades entre l'1 de gener i el 31 de desembre de 2018
La Direcció General d'Afers Religiosos té com a objectius, entre d'altres, promoure la cultura religiosa en la societat catalana i el diàleg interreligiós com a eina per fomentar la convivència, així com donar a conèixer el fet religiós mitjançant la seva promoció i difusió.
En el marc d'aquests objectius, el Govern de la Generalitat considera que cal valorar positivament les activitats que duen a terme les entitats religioses i culturals directament relacionades per tal de promoure la cultura religiosa i el diàleg interreligiós i de difondre la realitat i actualitat religiosa.
Amb aquesta finalitat, el 20 de juny s'ha publicat al DOGC número 7901 la Resolució JUS/1644/2019, de 6 de juny, per la qual s'obre la convocatòria de les subvencions destinades a fomentar la cultura religiosa en la societat catalana, promoure el diàleg interreligiós com a eina per a la convivència i difondre la realitat i l'actualitat religiosa, per a actuacions realitzades l'any 2018.
La quantia destinada a l'atorgament d'aquestes subvencions és de 190.000 euros.
Aquesta convocatòria es regeix per l' Ordre JUS/112/2019, de 3 de juny, per la qual s'aproven les bases reguladores de les subvencions destinades a fomentar la cultura religiosa en la societat catalana, promoure el diàleg interreligiós com a eina per a la convivència i difondre la realitat i l'actualitat religiosa, i per a l'edició de llibres de temàtica relacionada amb el fet religiós.
Les actuacions per a les quals es poden presentar sol·licituds són les previstes a la Línia 1 de l'Ordre de bases: actuacions destinades a fomentar la cultura religiosa en la societat catalana, promoure el diàleg interreligiós com a eina per a la convivència i difondre la realitat i l'actualitat religiosa.
Com que aquesta convocatòria no està oberta per a projectes de la Línia 2 de les bases, s'exclouen els ajuts a l'edició de llibres.
El termini de presentació de sol·licituds acaba el 12 de juliol
Som conscients del risc que pot comportar l'aparició d'un brot de COVID-19 a qualsevol dels centres penitenciaris, i és per aquesta raó que volem reduir tant com puguem aquesta probabilitat.
L'aplicació de mesures preventives, guiades des del coneixement de l'autoritat sanitària i l'expertesa dels professionals de l'àmbit de l'execució penal en el seu camp d'actuació, s'ha demostrat que és la millor manera de treballar coordinadament contra l'expansió del virus als centres penitenciaris.
Volem garantir la salut, la seguretat i la dignitat de les persones, ja siguin les privades de llibertat com la d'aquelles altres persones que integren l'execució penal (professionals, voluntaris, visitants...).
Les mesures que hem adoptat són les més bàsiques, ajustades i immediates per a la prevenció de l'entrada i expansió del COVID-19 als centres penitenciaris.
Són les menys restrictives i estan guiades pel coneixement de l'autoritat sanitària.
I, sobretot, són aquelles que, garantint els drets essencials de les persones privades de llibertat, són útils per reduir l'exposició al coronavirus.
La direcció de cada centre penitenciari ha organitzat mesures de protecció del personal per prevenir contagis entre persones treballadores, entre treballadors i interns, entre interns, i entre interns i comunicants externs.
La Secretaria de Mesures Penals, Reinserció i Atenció a la Víctima està en contacte permanent amb el Departament de Salut per coordinar aquestes mesures, seguint les recomanacions de les autoritats sanitàries.
Una ocupació dels centres que no arriba al 90 % de la seva capacitat, l'aplicació del règim obert i de l'art. 86.4 en tots aquells casos possibles, la intensificació de les mesures higièniques (augmentant els serveis de neteja i distribució de productes higiènics...), de salut i de seguretat són mesures essencials per reduir la probabilitat d'entrada i expansió del coronavirus als centres penitenciaris.
Seran de 20 trucades de 8 minuts amb especial insistència en el protocol de neteja desprès de cada ús del telèfon.
Es manté, com a norma general i de manera preferent, la realització d'escorcolls mitjançant l'ús de mitjans electrònics (raquetes, arcs...).
El debat sobre la millor manera de gestionar i resoldre els nostres conflictes és avui més necessari que mai.
Amb l'ànim de contribuir-hi, el director general de Dret i d'Entitats Jurídiques, Xavier Bernadí, examina l'estat de la mediació abans i durant la pandèmia de COVID-19 i reflexiona sobre les oportunitats que es poden obrir per implantar-la de manera decidida quan es comenci a superar la crisi sanitària
El programa ofereix orientació immediata i, si cal, una mediació en línia gratuïta per ajudar les persones a gestionar els conflictes que se susciten, en bona part relatius a les dificultats per aplicar el règim de comunicació dels fills en l'actual context de confinament
En tots aquest casos, el Centre de Mediació trasllada a les persones que s'hi adrecen les recomanacions que s'han elaborat per ajudar els pares i les mares a reorganitzar la comunicació amb els fills durant el confinament
Arreu del país es multipliquen les iniciatives públiques i privades per acostar la mediació i els ADR a la ciutadania i les empreses durant el confinament
El Grup Europeu de Magistrats per a la Mediació (GEMME) fa propostes concretes perquè la mediació o conciliació en l'àmbit laboral esdevinguin eines eficaces amb reconeixement propi i deixin de ser simples actes processals obligatoris
La mediació segueix incrementant la seva implantació en l'àmbit jurisdiccional per a assumptes civils, mercantils i fins i tot penals, però, per al catedràtic de Dret Administratiu Eduardo Gamero Casado, no és tan clar que succeeixi així en l'àmbit contenciós administratiu.
En aquest article, analitza la qüestió a fons.
L'automatització de la negociació permet aconseguir processos de negociació més efectius.
Eines com els sistemes de suport a la negociació ajuden a prendre decisions millors i a reduir els efectes negatius de la interacció humana.
Tres experts de prestigi en la matèria encaren aquesta pregunta i ofereixen una resposta a fons.
La figura del coordinador de parentalitat en l'àmbit de família i les experiències pilot a diferents jutjats i llocs de l'Estat espanyol ens impulsen a fer una reflexió sobre els avantatges i els beneficis de la coordinació de parentalitat i sobre els obstacles amb què es troba.
Coordinades per la magistrada Pilar Gonzálvez Vicente, 8 veus expertes sobre la matèria fan una anàlisi de la figura a fons.
La Biblioteca del Centre d'Estudis Jurídics i Formació Especialitzada posa a l'abast dels professionals i de les persones interessades la millor bibliografia especialitzada en mediació i ADR i les últimes novetats, que podeu demanar lliurement en préstec
Durant el confinament, el Centre de Mediació de Dret Privat i altres entitats públiques i privades ofereixen formació en línia als professionals de la mediació, amb una atenció especial a la mediació en línia i els ODR ( online dispute resolution )
Terminologia dels sistemes de resolució alternativa de conflictes (ADR)
Si tens un conflicte amb la família, la parella, amb els veïns, o amb altres persones o organitzacions, ens pots escriure i t'ajudarem a gestionar-lo.
El Centre de Mediació, amb el suport de persones i entitats expertes en mediació, treballem com sempre a favor del diàleg i l'acord, al servei de la ciutadania.
Contacta amb nosaltres al correu [EMAIL]
El Centre de Mediació de Dret Privat manté els seus serveis en funcionament, amb les adaptacions necessàries per fer front al COVID19.
No us podem atendre personalment al Centre ( ), però continuem treballant de manera telemàtica.
Per tant, podem atendre les consultes i els dubtes que us calgui plantejar.
Aprofitem per fer constar el nostre reconeixement i suport a la comunitat mediadora, pel seu esforç a l'hora de posar en marxa iniciatives creatives i solidàries al servei de tothom, a favor, com sempre, del diàleg i l'acord entre les persones.
Elaborades per Montserrat Tur, advocada, coach i mediadora familiar, i Elena Lauroba, professora titular de Dret civil (UB).
El Ministeri s'ha compromès, segons un article publicat a La Vanguardia, a estudiar l'aprovació d'una llei d'impuls de la mediació per a la resolució de conflictes.
El Govern fomenta l'ús de la mediació en conflictes familiars amb un projecte de llei que modifica el Codi civil de Catalunya i la llei de mediació.
Mediador, advocat amb una llarga trajectòria professional i doctor en Psicologia Social per la Universitat de Barcelona i expert de reconegut prestigi en el camp del conflict management, la veu de Josep Redorta, –referent d'excel·lència des de Catalunya–, és escoltada arreu, i avui respon les preguntes de l' ADR Justícia.
La mediació segueix incrementant la seva implantació en l'àmbit jurisdiccional per a assumptes civils, mercantils i fins i tot penals, però, per al catedràtic de Dret Administratiu Eduardo Gamero Casado, no és tan clar que succeeixi així en l'àmbit contenciós administratiu.
En aquest article, analitza la qüestió a fons.
L'automatització de la negociació permet aconseguir processos de negociació més efectius.
Eines com els sistemes de suport a la negociació ajuden a prendre decisions millors i a reduir els efectes negatius de la interacció humana.
Tres experts de prestigi en la matèria encaren aquesta pregunta i ofereixen una resposta a fons.
La figura del coordinador de parentalitat en l'àmbit de família i les experiències pilot a diferents jutjats i llocs de l'Estat espanyol ens impulsen a fer una reflexió sobre els avantatges i els beneficis de la coordinació de parentalitat i sobre els obstacles amb què es troba.
Coordinades per la magistrada Pilar Gonzálvez Vicente, 8 veus expertes sobre la matèria fan una anàlisi de la figura a fons.
La Biblioteca del Centre d'Estudis Jurídics i Formació Especialitzada posa a l'abast dels professionals i de les persones interessades la millor bibliografia especialitzada en mediació i ADR i les últimes novetats, que podeu demanar lliurement en préstec.
ACDMA- Associació de Professionals de la Mediació de Conflictes de Catalunya
L'entitat que aplega tots els col·legis de l'advocacia de Catalunya presenta en un vídeo 14 claus per entendre la relació entre els ADR i l'advocacia i eliminar resistències i malentesos
En el marc dels actes de celebració de la 2a Nit de la Criminologia, la professió reclama el seu paper en la resolució alternativa de conflictes
L'ICASF s'afegeix als col·legis de l'advocacia de Catalunya que incorporen dins la seva estructura col·legial un centre de resolució de conflictes que ofereix a la ciutadania eines de mediació i ADR
El tribunal els havia ofert fins a tres cops l'oportunitat d'informar-se sobre la mediació, però les parts, a través dels seus advocats, van rebutjar-ho les tres vegades, sense explicar mai les raons de la seva negativa
Elena Lauroba no necessita gaires presentacions: professora de dret civil de la Universitat de Barcelona i referència de prestigi en l'impuls dels ADR, és una de les responsables que el dret col·laboratiu hagi arribat amb força a Catalunya per quedar-s'hi
En la prestació de serveis sanitaris de vegades s'originen conflictes amb els usuaris que poden derivar en reclamacions o fins i tot acabar als tribunals.
La mediació pot ser una alternativa, però ha de ser ètica i regir-se per valors com el diàleg, la imparcialitat i la transparència.
Una mirada ètica en la gestió de conflictes editat per la Fundació Víctor Grífols i Lucas i la Societat Catalana de Mediació en Salut ho analitza a fons
En un moment que tant a Catalunya com a l'Estat espanyol hi ha projectes legislatius en curs per introduir l'obligatorietat en la mediació, l'advocada i mediadora Ana Uzqueda reflexiona sobre el model italià de mediació obligatòria mitigada -un model d'èxit per a molts autors- i n'analitza les claus a fons
El principi de confidencialitat en el procediment de mediació, així com en els acords que es puguin assolir, ha estat una qüestió controvertida abordada de manera reiterada por la doctrina.
La jutgessa del Jutjat Mercantil, núm. 3 de Barcelona, Isabel Giménez García, i l'arquitecte, urbanista i mediador, Juan Francisco Miras, ho analitzen a fons en aquest article publicat a la revista Consell
Bertha von Suttner, una figura injustament desconeguda avui, és un nom de referència en la història del moviment per la pau i la resolució positiva dels conflictes.
L'hem triada a ella, per inaugurar aquesta secció
La propera sessió metodològica es farà el dimarts 10 de març a les 13 hores.
La coordinarà la mediadora i lletrada del Consell Superior de la Cooperació i del Registre Central de Cooperatives de Catalunya, Cristina Chacón Castán
La Biblioteca del Centre d'Estudis Jurídics i Formació Especialitzada posa a l'abast dels professionals i de les persones interessades la millor bibliografia especialitzada en mediació i ADR i les últimes novetats, que podeu demanar lliurement en préstec
Col·legi d'Educadores i Educadors Socials de Catalunya.
Il·lustre Col·legi d'Advocats de Manresa.
Besalú, del 29 d'abril al 3 de maig
CICAC- Àrea de resolució extrajudicial de conflictes
L'edició d'enguany guardona recerques i iniciatives pràctiques en els àmbits de la mediació ciutadana, la gestió de conflictes en organitzacions, la justícia restaurativa i la mediació judicial, i també l'acció de difusió des de la premsa
Advocat i mediador, i un dels experts de referència en mediació en l'àmbit de l'empresa familiar, Manel Canyameres respon les preguntes de l'ADR Justícia
La propera sessió metodològica es farà dimarts, dia 11 de febrer, a les 13 hores
La Biblioteca del Centre d'Estudis Jurídics i Formació Especialitzada posa a l'abast dels professionals i de les persones interessades la millor bibliografia especialitzada en mediació i ADR i les últimes novetats, que podeu demanar lliurement en préstec
El nou logotip vol transmetre l'obertura de la mirada del Centre de Mediació, que projecta la seva acció cap als ADR en conjunt.
El Govern modifica el Decret 261/2019 sobre el procediment de mediació en consum i inclou explícitament el Centre de Mediació de Dret Privat com a entitat mediadora.
Els bons resultats del Programa pilot han determinat que els impulsors decideixin de renovar-lo i ampliar-ne, si escau, l'abast.
Magistrats i juristes dirigits pel magistrat del Tribunal Sumprem, José Manuel Bandrés, promouen la Declaració de Madrid sobre la mediació.
Mediem posa en contacte professionals de les administracions i les entitats socials que assessoren famílies en risc d'exclusió social i medien amb els seus creditors, per sumar experiències, multiplicar esforços i compartir bones pràctiques.
El document recull les conclusions del I Fòrum d'experts para al desplegament de la coordinació de parentalitat i la gestió de l'alta conflictivitat familiar, organitzat per GEMME i la Conferència Universitària per a l'Estudi de la Mediació i el Conflicte (CUEMYC).
Al llarg d'una xerrada de dues hores, els alumnes del cicle d'Integració Social van poder conèixer el Centre de Mediació per dins i les seves funcions clau.
Empresària, advocada, àrbitre, mediadora i formadora, Mercedes Tarrazón respon les preguntes de l'ADR Justícia i aprofita per demanar a l'Administració que incorpori els ADR gradualment però amb decisió i fermesa en les seves relacions amb les persones administrades.
La revista científica Anuario de psicología-The UB Journal of Psychology publica un monogràfic en el qual analitza la coordinació de parentalitat a fons.
Barcelona, 21 de desembre de 2019
Dia Europeu de la Mediació 2020